laion/Wikipedia-Exotic huggingface dataset:
אישה, חיים, חירות

אישה, חיים, חירות (בכורדית: גִ'ין גִ'יאַן אַזָאדִי - ژن، ژیان، ئازادی, בפרסית: זָאן, זֵנדֵגִי, אַזָדִי - زن، زندگی، آزادی) היא סיסמה פוליטית כורדית שנפוצה בתנועת העצמאות הכורדית ובתנועה הקונפדרטיבית הכורדית, ומאוחר יותר נפוצה גם באופוזיציה למשטר המשמרות המהפכה באיראן בעקבות רצח מהסה אמיני. הסיסמה שמשה לראשונה בתנועת החירות הכורדית בסוף המאה ה-20, בייחוד בתנועת הנשים הכורדית שהוקמה כתגובה לרדיפות באירן, עיראק, סוריה וטורקיה. הסיסמה צברה פופולריות כשאומצה על ידי דמויות בולטות כמו עבדוללה אג'לאן שבכתיבתו המאוחרת אימץ רעיונות אנרכיסטיים ואנטי-פטריאכליים, ושילב ברעיונותיו הקונפדרטיביים גם רעיונות פמיניסטיים אותם כינה 'ג'ינאולוגיה'(אנ') (ژن - אישה). זו הייתה סיסמת הכוחות הלוחמים הכורדיים אשר פרצו את מצור המדינה האיסלאמית על קובני, בדגש על יחידות ההגנה של הנשים שלקחו חלק בקרבות וסיסמה נפוצה באוטונומיה הכורדית ברוג'בה. ב-25 בנובמבר 2015 שימשה הסיסמה בכינוסים לציון היום הבינלאומי למאבק באלימות כלפי נשים במספר מדינות באירופה. הסיסמה נקראה במהלך הלווייתה של מהסא אמיני, אירנית צעירה ממוצא כורדי שמתה במעצר לאחר שנעצרה ועונתה כיוון שלטענת הרשויות לא לבשה את החג'אב שלה כראוי, בסאקז, ולאחר מכן בהפגנות בסננדג'. ב-21 בספטמבר 2022 נשמעה הסיסמה גם בהפגנת סטודנטים מאוניברסיטת טהרן, ובהמשך סטודנטים מאוניברסיטת שירז למדעי הרפואה אימצו אף הם את הסלוגן ואף הרחיבו אותו ל'אישה, חיים, חירות, גבר, מולדת, שגשוג'. בעקבות כך החלה הסיסמה לשמש גם בהפגנות ואירועי סולידריות עם נשות אירן, תנועת זכויות האדם באירן והאופוזיציה האירנית באירופה ובמקומות נוספים. "אישה, חיים, חירות": ממחאה למהפכה? באתר INSS, נובמבר 2022 סוכנויות הידיעות‏, "נשים. חיים. חופש": המנטרה של תלמידות התיכון באיראן, באתר וואלה, 5 באוקטובר 2022 יפעה אייזנמן, "נשים, חופש, חיים": מתאגרפת איראנית עלתה לפודיום כשעל פניה סלוגן המחאה, באתר הארץ, 6 בדצמבר 2022 כנס המחאה באיראן מכללת נתניה - נשים. חיים. חופש. מחאת החיג'אב "אישה, חיים, חופש" באיראן - ומה זה אומר עבור שאר העולם הרצאת TED. פרויקט ציורי קיר "אשה חיים חופש" בישראל ביוזמת אומן אירני-אמריקאי הומאן חלילי Jineology: from women’s struggles to social liberation, באתר Roar, 25 בנובמבר 2017 'Woman, Life, Freedom' from Rojava to Rojhelat: Connections and Solidarities – Kurdish Peace Institute, Kurdish Peace Institute, ‏5 בדצמבר 2022 Women. Life. Freedom. Female fighters of Kurdistan, CNN, ‏28 בינואר 2019 "אישה, חיים, חירות" הפכה לסיסמת נשות העולם באתר ANFNews (בפרסית) מהסה אמיני נקברה בהשתתפות אנשים רבים באתר DW.com (בפרסית) כעס ציבורי על מותה של מהסה אמיני; המפגינים קראו "אישה, חיים, חופש". באתר radiofarda (בפרסית) כינוס סטודנטים מאוניברסיטת טהראן המוחים על רצח מהסה אמיני בסיסמה "אישה, חיים, חופש" באתר iranintl (בפרסית) התכנסות של האוניברסיטה הרפואית שירז; "אישה, חיים, חופש; אדם, מדינה, יישוב" באתר voanews (בפרסית) European Parliament honours Jina Mahsa Amini and Woman, Life, Freedom מתן פרס סחרוב לחופש המחשבה לתנועת אישה, חיים, חירות באירן(באנגלית)
סאן מזרחי

סאן מזרחי (נולדה ב-8 בדצמבר 1998 [דרוש מקור]) היא דוגמנית בינלאומית ישראלית. החלה את הקריירה שלה כשצעדה על מסלולי התצוגות "פנדי", "בוטגה ונטה" (אנ'), "וואי פרוג׳קט", ואף פתחה את תצוגת האופנה של מותג העל ״ז׳קמוס״ (אנ'). בעונת התצוגות הראשונה שלה לקיץ 22–23 כבשה סאן את המסלולים עם 23 תצוגות כשביניהם המותגים ״דיור״, ״הרמס״, ״טומי הילפיגר״, ״מייקל קורס״, מה שהגדיר אותה כשיאנית תצוגות האופנה של כל הזמנים לדוגמנית ישראלית בזירה הבינלאומית ובעקבות העונה המוצלחת הוכרזה על ידי מגזין "מודלס" כזוכה בקטגוריית "Top Breakout", ובנוסף נבחרה על ידי מגזין Vogue במקום הראשון כדוגמנית המבטיחה ביותר לשנת 2023. מזרחי נולדה בתל אביב וגדלה ברמת השרון, לכדורגלן אלון מזרחי ולדוגמנית העבר ורד מזרחי. בגיל שנה עברה עם משפחתה לגור בניס, צרפת בעקבות קריירת הכדורגל של אביה. שירתה בצה"ל בתפקיד מש"קית קישור וגיוס. בתום שירותה הצבאי נרשמה ללימודי תואר עיצוב אופנה במכללת שנקר, ולקראת סיום שנת הלימודים הראשונה קיבלה הצעה לדגמן בסוכנות "אינץ' מודלס" הישראלית בה מיוצגת עד היום, ובעקבות ההצלחה הרבה בחו"ל, נאלצה לעזוב את התואר עם סיום שנת הלימודים הראשונה. כבר בגיל 17 ניסתה מזרחי להתקבל לסוכנויות דוגמנות שונות בישראל, אך אף סוכנות לא קיבלה אותה. לאחר שהשתחררה מהצבא, ניסתה פעם נוספת ושוב הניסיון לא צלח. זמן קצר לאחר מכן החלה ללמוד עיצוב אופנה ב״שנקר״ שם אחד מהמרצים, אופיר איבגי, צילם אותה לקולקציה הפרטית שלו ובעקבות זה פנה אליה באינסטגרם ניר חצרוני הסוכן שלה במטרה לייצג אותה. לאחר שחתמה על חוזה ייצוג בסוכנות "אינץ מודלס" מזרחי חתמה גם מול סוכנויות ייצוג בערים שונות בעולם, ביניהן: מילאנו, פריז, לונדון, ברצלונה וניו יורק. עבודתה הראשונה בזירה הבינלאומית הייתה כשצעדה למותג העל ״פנדי״, אחריו הספיקה לכבוש שלל תצוגות; ביניהם ״דיור״, ״שאנל״, ״ורסצ'ה״, ״הרמס״, ״בוטגה ונטה״, ״ז׳קמוס״, ״פאקו רבאן״, ״קרולינה הררה״, ״מייקל קורס״, ״ז'אן פול גוטייה״ ועוד. בנוסף הצטלמה לקמפיינים שונים, ביניהם: ״בוטגה ונטה״, ״אטרו״, ״הרמס״, ״ז׳קמוס״, ״קורג׳״ ואף גם הצטלמה למגזינים בינלאומיים, ביניהם ״נומרו פריז״, ״נומרו ברלין״, ״הרפרס באזאר ניו-יורק״, ״ווג איטליה״ ועוד. חלק מהתארים בהם זכתה במהלך הקריירה שלה הוא "Top Breakout" של אתר "מודלס", שזיכה אותה במקום הראשון במגזין "Vogue" לדוגמניות המבטיחות לשנת 2023, 30 מתחת ל־30 של מגזין פורבס הישראלי ו"היפים והנכונים" של פנאי פלוס לשנת 2023. בפברואר 2020 נישאה לאביב חמו. מתגוררת מחוץ לישראל. מדיה וקבצים בנושא סאן מזרחי בוויקישיתוף סאן מזרחי, ברשת החברתית פייסבוק סאן מזרחי, ברשת החברתית אינסטגרם סאן מזרחי, במסד הנתונים הקולנועיים IMDb (באנגלית) סאן מזרחי, באתר "פורבס ישראל" רעות ברזילי, ‏סאן מזרחי נבחרה לאחת מהדוגמניות המצליחות בעולם: "לא כל אחד יגיד שאני יפה, אני קצת גברית", באתר ‏מאקו‏, 22 באוקטובר 2022 סאן מזרחי, במגזין "Heroes Model" אסי טוחן, סאן מזרחי מול המראה: "למדתי לאהוב את היופי שלי. אני מאוד פראית", באתר ynet, 25 ביולי 2024 מגזין "ווג", The 11 Standout Models of Spring-Summer 2023, 11 באוקטובר 2022 (באנגלית) אורית מרלין-רוזנצוייג, סאן מזרחי, הדוגמנית הישראלית הכי מצליחה בעולם: "בלתי נתפס מה שקורה לי. זה הזוי", באתר ynet, 20 במרץ 2023 איתי יעקב, סאן מזרחי, בתם של ורד ואלון מזרחי, ממריאה באופנה: "לא גידלו אותי לדוגמנות מגיל צעיר", באתר ynet, 21 בפברואר 2022 ליטל גנאל, סאן מזרחי, באתר "פורבס ישראל", 27 בפברואר 2023 סאן מזרחי, היפים והנכונים לשנת 2023, פנאי פלוס
יחידת איסוף מודיעין ושלל טכני

יחידת איסוף מודיעין ושלל טכני (אמש"ט) הוקמה במסגרת יחידת חצב ב-1976 כלקח ממלחמת יום הכיפורים, עם שני תחומי פעילות: איסוף מסמכי שלל ועיבודם ואיסוף ציוד לחימה של האויב. עד אז היה איסוף ציוד השלל באחריות הענף הטכני במחלקת מחקר, ואיסוף מסמכי השלל היה באחריות יחידת החקירות 560. היחידה החדשה, בפיקודם של אל"ם שמחה ביברמן וקצין המבצעים, רס"ן צבי אמיתי, הכשירה סגל אנשי מילואים מיומן לתחומי הפעילות בשדה בשיתוף הדוק עם הקמ"נים בשטח. החיבור ליחידת האוסינט הסדירה חצב, הבטיח גרעין סדיר של מתרגמים למסמכי שלל בעלי ערך מודיעיני. לימים פורקה היחידה, והוטמע נושא אמש"ט בגדוד הסיגינט המבצעי (גדס"מ) של יחידה 8200. פרק זה לוקה בחסר. אנא תרמו לוויקיפדיה והשלימו אותו. יש להרחיב יותר על הפעילות של היחידה במלחמת חרבות ברזל. לאחר פרוץ מלחמת חרבות ברזל, הוקמה היחידה מחדש, והורכבה ברובה ממשרתי מילואים. נעם שפירא, יחידת האמש"ט מאז ועד היום, באתר עמותת בוגרי 8200 (ש.מ.2) יואב זיתון, איך להחזיק בני ערובה, מדוע לעקור לבבות: 65 מיליון קבצי צבא חמאס - ומקלדת ברוסית שאותרה ליד באר שבע, באתר ynet, 28 בדצמבר 2023 אמיר בוחבוט‏, מדריך להחזקת חטופים, מעקב אחרי המחאה בישראל והוראה לערוף ראשים: אוצר המסמכים שנלקח מחמאס, באתר וואלה, 28 בדצמבר 2023 עמי רוחקס דומבה, ‏תכירו: יחידת איסוף מודיעין ושלל טכני באגף המודיעין, באתר "IsraelDefense‏", 28 בדצמבר 2023 מעל 65 מיליון קבצים ו-500,000 מסמכים של חמאס: כך פועלת היחידה לחקר שלל אויב באגף המודיעין מאז תחילת המלחמה, אתר צה"ל, 28.12.2023 כך פועלת היחידה לחקר שלל אויב באגף המודיעין מאז תחילת המלחמה, באתר צה"ל, 28 בדצמבר 2023 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
עז יול

עז יול (באנגלית: Yule goat) היא סמל ומסורת בעלת קשר ליול וחג המולד בסקנדינביה וצפון אירופה. מקורה מהפגאניזם הגרמני, ולה שלל גרסאות במהלך ההיסטוריה הסקנדינבית. ייצוגים מודרניים של עז יול עשויים בדרך כלל מקש. בעוד שמקורותיה הרשמיים אינם ברורים, תיאוריה פופולרית היא שחגיגת בהקשר העז קשורה לסגידה לאל הנורדי תור, שעלה לשמיים במרכבה רתומה לשתי עיזים, טנגריסנר וטנגנויסטר; הדבר קשור לאמונות הודו-אירופיות שונות. בנוסף לכך, מקושר הדבר לאמונות פרוטו-סלאביות עתיקות ופסטיבל קוליאדה (יול). עז היול במדינות נורדיות כיום ידועה בעיקר כקישוט חג המולד. גרסה מודרנית זו של דמות עז יול היא עז דקורטיבית עשויה קש וכרוכה בסרטים אדומים; זהו קישוט פופולרי שנמצא לעיתים קרובות מתחת או על עץ חג המולד. גרסאות גדולות של הקישוט מוצבות בעיירות וערים בתקופת חג המולד. ניסיונות שונים לשרוף את העז כמו גם מקרי ונדליזם נוספים אירעו במרוצת השנים. עז יול בסטוקהולם קישוטי עץ חג המולד עשויים קש קישוטי עיזי יול בפולין מדיה וקבצים בנושא עז יול בוויקישיתוף Cf. Rossel & Elbrönd-Bek (1996:xiv). Schager, Karin. Julbocken i folktro och jultradition (Yule goat in Folklore and Christmas tradition), Rabén & Sjögren, 1989. Kropej, Monika. Supernatural Beings From Slovenian Myth and Folktales, Scientific Research Centre of the Slovenian Academy of Sciences and Arts, 2012. Gävlebockens öde, Visit Gävle (בשוודית)
נר האדוונט

נר האדוונט (באנגלית: Advent candle, בתרגום לעברית: "נר הציפייה") הוא נר המזוהה עם הימים של דצמבר עד ערב חג המולד. הוא משמש בדרך כלל במשק בית ולא בכנסייה: בכל יום בדצמבר הנר נשרף קצת יותר, לציון היום, כדי להראות את חלוף הימים שקדמו לחג המולד. בדומה ללוח האדוונט הניתן לשימוש חוזר, חלק מהנרות מתחילים לציין את הימים מ-1 בדצמבר, ולא את ההתחלה המדויקת של תקופת האדוונט. יש משקי בית בהם מכינים קישוטי חג המולד עם נר המוצב במרכז; אחרים פשוט מציבים אותו בפמוט. הוא בדרך כלל נשרף בעת ארוחת הערב המשפחתית בכל יום. נרות האדוונט הם לבנים באופן מסורתי, אם כי צבעים אחרים בנושא חג המולד הפכו פופולריים גם כן. נדמה שהמנהג של נר ציפייה החל בגרמניה, שם ילדים מכניסים באופן מסורתי נר קטן לתוך תפוז מעוטר. נר זה נקרא כריסטינגל (אנ'). במרוצת השנים הפך הנר לנפוץ בכמה מדינות אירופאיות אחרות, בהן הממלכה המאוחדת. מדיה וקבצים בנושא נר האדוונט בוויקישיתוף BBC - Christian celebration of Advent, web.archive.org, ‏2011-01-27 Henderson, Helene, ed. "Advent." Holidays, Symbols and Customs. Vol. 4. Detroit: Omnigraphics, 2009. ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
אנוליס המים

אנוליס המים (שם מדעי: Anolis aquaticus) הוא מין של לטאה מהסוג אנוליס המצוי באמריקה המרכזית שדרום-מערב קוסטה ריקה ודרום-מערב פנמה באזורים טרופיים. זוהי לטאה בעלת מאפיינים אמפיביים, העוזרים לה לצלול מתחת למים, מה שנתן לה את שמה. האנוליס היא לטאה קטנה בעלת גוני ירוק עד חום המתאימים להסוואה והיא בעלת עיניים גדולות ולסתות חזקות המקנות לה נשיכה חזקה. הצוואר שרירי ובדומה ללטאות דומות ישנו מפרש עור נפתח מתחתיו המתנפח למטרות תצוגה. הם יכולים להחליף את צבעם בעודם במתח עז ואז גוני פסיהם משתנים לכחול עז או ירוק. הצווארון יכול להיצבע באדום עז עד צהוב חיוור. לטאה זו ידועה בכך שהיא צוללת מתחת למים להגנה מטורפים, תוך שהיא יכולה להחזיק מעמד כרבע שעה תוך שהם משתמשים ב"בועת חמצן" היוצאת מפתח הגולגולת שלהם ומאחסנת חמצן. האנוליס חי קרוב למקווי מים כמו נהרות וישנם תחרויות בתוך המין על המקומות הקרובים ביותר לאתרי מים, מאחר שהם עוזרים להתגוננותם מטורפים בעודם איטיים יחסית. הם יכולים גם לשחות בזרם הרחק מהטורפים. כמות האנוליסים באזור מסוים משתנה בעונה לעונה, כשבעונה היבשה מגיעים יותר פרטים יחדיו. הזכרים יותר גדולים וטריטוריאליים מהנקבות ומתחרים בינם לבין עצמם על הנקבות. מדיה וקבצים בנושא אנוליס המים בוויקישיתוף אנוליס המים, באתר ITIS (באנגלית) אנוליס המים, באתר NCBI (באנגלית) אנוליס המים, באתר GBIF (באנגלית) אנוליס המים באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
שבלול צימוקים

שבלול צימוקים (בצרפתית: Pain aux raisins), הנקראת גם אסקרגו (escargot) או לחם רוסי (pain russe), הוא מאפה ספירלי הנאכל לעיתים קרובות לארוחת בוקר בצרפת. שמותיו מתורגמים גם ל"לחם צימוקים", "שבלול" ו"לחם רוסי". הוא חבר במשפחת בית המאפה הווינאי של מאכלים אפויים. בצרפת, מאפה זה הוא בדרך כלל גרסה של הקרואסון או של השוקולטין (chocolatine) שבשמו הרשמי נקרא "pain au chocolat" ונעשה מבצק חמאה (בצק צרפתי) תפוח עם צימוקים (בצק תפוח הוא בצק שתפח לצורתו הסופית. בצק זה משיג את התפיחה הזו באמצעות תסיסה או הוספת חומרי התפחה כמו סודה לשתייה או אבקת אפייה) ומעוצב בספירלה עם מילוי קרם שוקולד או קרם פטיסייר (חביצה). עם זאת, באזורים רבים של צפון אירופה וצפון אמריקה, הוא עשוי בדרך כלל מבצק לחם ממותק או בצק בריוש, ולא בצק מאפה כלעיל. לעיתים קרובות הוא נצרך לארוחת בוקר כחלק מארוחת בוקר קונטיננטלית. בפריז משתמשים בשם "pain aux raisins" גם לסוג של "לחם צימוקים" – כיכר לחם העשוי מחיטה או שיפון וממולא בצימוקים. דניש מדיה וקבצים בנושא שבלול צימוקים בוויקישיתוף Wells, Patricia; Loomis, Susan Herrmann (1999), The Food Lover's Guide to Paris (באנגלית), Workman Pub., p. 261, ISBN 978-0-7611-1479-6 Applefield, David (1994), Paris Inside Out: The Insider's Guide for Visitors, Residents, Professionals & Students on Living in Paris (באנגלית), Houghton Mifflin, p. 332, ISBN 978-0-395-72775-1
טלאל נאג'י

טלאל נאג'י (בערבית: طلال ناجي; נולד באפריל 1946) הוא המזכיר הכללי של ארגון הטרור החזית העממית לשחרור פלסטין - המפקדה הכללית וראש הזרוע הצבאית שלה, גדודי ג'יהאד ג'יבריל, מאז 7 ביולי 2021, לאחר מותו של מייסד הארגון אחמד ג'יבריל. ד"ר טלאל נאג'י נולד באפריל 1946 בעיר נצרת. בשנת 1948 הוא עבר יחד עם בני משפחתו ללבנון ומשם לסוריה, והתמקמו בדמשק. בשנת 1971 הוא קיבל תואר ראשון בגאוגרפיה באוניברסיטת דמשק ויצא להמשך לימודים בברית המועצות. בשנת 1985 הוא קיבל תואר דוקטור במדעים היסטוריים, מהמכון ללימודי המזרח, של האקדמיה הסובייטית למדעים, במוסקבה. לפי דיווחים שונים, טלאל נאג'י איבד זרוע ועין, בפיצוץ רימון, בזמן שעבר אימונים צבאיים. טלאל נאג'י היה בין מקימי החזית לשחרור פלסטין יחד עם ג'יבריל. יחד הצטרפו, בשנת 1967 לחזית העממית לשחרור פלסטין בראשות ג'ורג' חבש ויחד פרשו, בשנת 1968 והקימו את החזית העממית לשחרור פלסטין - המפקדה הכללית. בשנת 1973 הוא התמנה לסגנו של ג'יבריל, ובשנת 1974 הפך לחבר בוועד הפועל של הארגון ולראש מחלקת החינוך וההשכלה הגבוהה שלו. ב-7 ביולי 2021 הוא התמנה למזכיר כללי של הארגון. סגנו הוא בנו של אחמד ג'יבריל: ח'אלד אחמד ג'יבריל, המכונה: "אבו אל-עומרין" (בערבית: خالد أحمد جبريل "أبو العمرين"). סעיד נפאע, חבר הכנסת לשעבר, בסיעת בל"ד, יצא ב-6 בספטמבר 2007 לביקור בסוריה (ללא אישור, כנדרש) ובין היתר נפגש עם טלאל נאג'י, שהיה אז סגנו של אחמד ג'יבריל. נפאע הועמד לדין, הורשע בבית המשפט המחוזי ובספטמבר 2014 נגזרה עליו שנת מאסר בגין הרשעה זו. ערעורו לבית המשפט העליון נדחה וב-1 בנובמבר 2015 החל לרצות את עונשו בבית הסוהר גלבוע. , إنتخاب الدكتور طلال ناجي أميناً عاماً للجبهة الشعبية لتحرير فلسطين القيادة العامة وخالد جبريل أميناً عاماً مساعداً - בחירתם של ד"ר טלאל נאג'י למזכ"ל החזית העממית לשחרור פלסטין המפקדה הכללית וח'אלד ג'יבריל לתפקיד עוזר המזכיר הכללי, 18 באוגוסט 2021 Talal Naji, ECFR, ‏17 בינואר 2022 (באנגלית) אסף גבור, ‏הכירו את מנהיג החזית העממית המפקדה הכללית החדש, בעיתון מקור ראשון, 20 ביולי 2021 , Talal Naji Appointed as Secretary-General of PFLP-GC, ction League for Palestinians of Syria, 21-07-2021 שנת מאסר לח"כ לשעבר סעיד נפאע שהורשע במגע עם סוכן חוץ בסוריה, באתר ynet, 4 בספטמבר 2014 ידידיה בן אור, ח"כ לשעבר מבל"ד ילך לכלא, באתר ערוץ 7, 31 באוגוסט 2015
דיירון שארפ

דיירון יושה שארפ (באנגלית: Day'Ron Yusha Sharpe; נולד ב-6 בנובמבר 2001) הוא כדורסלן אמריקאי המשחק בקבוצת ברוקלין נטס מליגת ה-NBA, בעמדות הפאוור פורוורד והסנטר. שארפ נולד בעיר גרינוויל שבקרוליינה הצפונית. בשנת 2019 למד באקדמיית הספורט "מונטוורדה" שבפלורידה, לצד שחקני ה-NBA לעתיד סקוטי בארנס, קייד קנינגהם ומוזס מודי. בשנת 2020 החל ללמוד באוניברסיטת קרוליינה הצפונית בצ'אפל היל, ובעונתו היחידה בקבוצת הכדורסל שלה רשם ממוצעים של 9.5 נקודות, 7.6 ריבאונדים ו-1.4 אסיסטים למשחק. שארפ נבחר בבחירה ה-29 של דראפט ה-NBA‏ 2021, על ידי פיניקס סאנס. כחודשיים לאחר מכן, באוגוסט 2021, הועבר עם ג'בון קרטר בטרייד לברוקלין נטס, תמורת לנדרי שאמט. מדיה וקבצים בנושא דיירון שארפ בוויקישיתוף דיירון שארפ, ברשת החברתית אקס (טוויטר) דיירון שארפ, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו. Brooklyn Nets Acquire Jevon Carter, Draft Rights to Day’Ron Sharpe From Phoenix Suns
יאן כריסטיאן קאק

יאן כריסטיאן קאק (בגרמנית: Jan Christian Kaack;‏ נולד ב-24 בדצמבר 1962) הוא ויצה-אדמירל גרמני המכהן ככמפקח של הדויטשה מרינה (הצי הגרמני) מאז 22 בינואר 2022. קאק נולד ב-24 בדצמבר 1962, בעיר אויטן שבשלזוויג-הולשטיין. ב-1982 הוא התגייס לדויטשה מרינה (הצי הגרמני), ושרת כנווט בשייטת סירות המנוע ה-7 בקיל. בין השנים 1984–1987 הוא למד כלכלה ומדעי הארגון באוניברסיטת הבונדסוור בהמבורג. בין ספטמבר 1991 ליוני 1992 הוא הושאל לצי הצרפתי, ושרת כקצין מבצעים והדרכה על סיפון ספינת ההדרכה "ז'אן ד'ארק" בברסט. לאחר מכן פיקד על הספינות S 49 Wolf, ו-S 50 Panther, שתיהן ספינות טילים מסדרת "טיגר". בין השנים 1995-1997 הוא שרת כקצין מבצעים על סיפון המשחתת "רומל". בין השנים 1999-2001 הוא שרת כקצין ראשון על סיפון המשחתת "מלדרס". בין 2001–2003 הוא שרת בפיקוד הכוח המשותף של נאט"ו בברונסום שבהולנד. בין 2003–2004 הוא שימש כמפקד הפריגטה "באיירן". בין השנים 2008–2012 הוא שימש כסגן מפקד המשט המבצעי ה-1 בקיל. לאחר מכן שימש כראש מחלקת האסטרטגיה והתפעול במשרד ההגנה. ב-2014 עבר לשמש כראש מחלקת התכנון במפקדת הדויטשה מרינה ברוסטוק. במאי 2015 הוא מונה למפקד השייטת המבצעית ה-1 ולמנהל מרכז המצוינות למבצעים במים סגורים ורדודים בקיל. בין מרץ לאוגוסט 2016 הוא פיקד על הכוח הבינלאומי במבצע אטלנטה בסומליה. במאי 2018 הוא מונה לראש מחלקת המבצעים במטה הבונדסוור בבון. ביולי 2019 הוא מונה למפקד מרכז הלוחמה המשותף של נאט"ו בסטוונגר, נורווגיה. בספטמבר 2021 הוא מונה לסגן מפקח הדויטשה מרינה (מפקד הצי הגרמני). ב-22 בינואר 2022, נאלץ המפקח קיי-אכים שנבאך להתפטר מתפקידו בעקבות התבטאויותיו סביב מלחמת רוסיה-אוקראינה. קאק מונה למפקח החדש באופן זמני. ב-11 במרץ הפך המינוי שלו לקבוע. מדיה וקבצים בנושא יאן כריסטיאן קאק בוויקישיתוף יאן כריסטיאן קאק באתר הבונדסוור יאן כריסטיאן קאק בארכיון הדויטשה מרינה ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
ילנה קורבקובה

ילנה קורבקובה (נולדה ב-28 באוגוסט 1982) היא שחקנית סנוקר ופול ישראלית. היא אלופת המדינה בסנוקר נשים. כמו כן, קורבקובה היא מאמנת באיגוד הביליארד והסנוקר המקצועני העולמי (אנ'). קורבקובה נולדה בשנת 1982 בחצי האי קרים, אז חלק מהרפובליקה הסובייטית הסוציאליסטית האוקראינית, שהייתה חלק מברית המועצות. בגיל 17 עלתה לישראל. היא החלה לשחק ביליארד משנת 2008 וסנוקר משנת 2012. במשך מספר שנים התאמנה באקדמיה לסנוקר באשקלון והצליחה לקדם את הענף בקרב הנשים. בשנת 2015 החלה לייצג את ישראל בתחרויות סנוקר בין־לאומיות. ביולי אותה שנה מונתה למאמנת באיגוד הביליארד והסנוקר המקצועי העולמי. בשנת 2019 הגיעה למקום החמישי באליפות אירופה לזוגות יחד עם קרן אזרד. "Elena Kurbakova - Players". snooker.org. נבדק ב-25 אוג' 2016. {{cite web}}: (עזרה) "Русскоязычная репатриантка Елена Курбакова стала чемпионкой Израиля по снукеру". israelinfo. נבדק ב-26 פבר' 2020. {{cite news}}: (עזרה) "ילנה קורבקובה - מאמנת ביליארד מקצועית". פורום ביליארד. טלבי לוי, מזל. "צפו בה משחקת: החגיגה בסנוקר של האלופה ילנה קורבקובה". melabes. נבדק ב-6 מרץ 2020. {{cite news}}: (עזרה) "ילנה קורבקובה וגיא פלד - תיווך מומלץ בפתח תקווה". ג'י פי נכסים. "WPBSA Tournament Manager - Player: Elena Kurbakova". WPBSA. "Community Coaches On Cue - World Snooker". wst.tv. נבדק ב-17 יולי 2015. {{cite news}}: (עזרה) "Elena Kurbakova - WPBSA". WPBSA. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ילנה קורבקובה".
אנריקו קרדנדינו

אנריקו קרדנדינו (באיטלקית: Enrico Credendino; נולד ב-21 בינואר 1963) הוא אדמירל איטלקי, המשמש מאז 6 בנובמבר 2021 כמפקד הצי האיטלקי. קרדנדינו נולד בטורינו ב-21 בינואר 1963. ב-1980 הוא התגייס לצי האיטלקי, ולמד באקדמיה הימית בליבורנו. ב-1984 הוא סיים את לימודיו באקדמיה ושרת על סיפונן של משחתות וסיירות. בין ספטמבר 1992 לספטמבר 1993 הוא פיקד על ספינת הסיור "ספיקה". בין השנים 1995-1997 הוא פיקד על כיתות של פרחי קצונה באקדמיה הימית בליבורנו. בין השנים 2000–2001 הוא פיקד על הפריגטה "מאסטרלי". בין 2001–2002 הוא פיקד על שייטת הסיור ה-1. באוקטובר 2002 מונה למפקד קורסי הצוערים באקדמיה הימית. באוקטובר 2006 הוא מונה למפקד המשחתת "פרנצ'סקו מימבלי", וכיהן בתפקיד במשך שנה. בינואר 2008 החל לשרת במטה הצי האיטלקי. בנובמבר 2010 הוא מונה לסגן ראש מחלקת התכנון הכללי במטכ"ל הימי. ב-20 ביולי 2011 הוא מונה לסגן מפקד הצי האיטלקי. בהמשך אותה שנה הועבר לשמש כמפקד קבוצת הקרב האמפיבית הספרדית-איטלקית. בין אוגוסט לדצמבר 2012, הוא שימש כמפקד הכוח הבינלאומי שלחם בפיראטים בחופי סומליה. במאי 2015 הוא מונה בידי מועצת החוץ וההגנה של האיחוד האירופי למפקד "מבצע סופיה" נגד סחר בבני אדם בים התיכון. המשימה נמשכה עד ה-20 בפברואר 2020. ב-12 במרץ 2020 הוא מונה למפקד בתי הספר של הצי. ב-6 בנובמבר 2021 הוא נכנס לתפקיד מפקד הצי האיטלקי. מדיה וקבצים בנושא אנריקו קרדנדינו בוויקישיתוף Admiral Enrico Credendino new Chief of the Italian Navy France Hands Over Sea Command of EU Counter Piracy Naval Force to Italy. Immigrazione, dall'Ue via libera a missione anti scafisti. Comando italiano ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אנטוניו פיניירו

אנטוניו פיניירו סנצ'ז (בספרדית: Antonio Piñeiro Sánchez; נולד ב-1960) הוא אדמירל ספרדי, המשמש מאז 25 באפריל 2023 כמפקד הצי הספרדי. פיניירו נולד בשנת 1960 בעיירה מוגארדוס שבמחוז לה קורוניה. ב-1979 הוא התגייס לצי הספרדי והחל ללמוד בבית הספר הצבאי הימי. ב-1984 הוא הוסמך כקצין ימי. הוא השתתף במלחמת המפרץ ובמצע "פעילות אקטיבית" בים התיכון. במהלך הקריירה שלו פיקד על ספינות רבות, ביניהן ספינות הסיור " Laya" ו-"Mahón", הפריגטה "Álvaro de Bazán", ונושאת המטוסים "חואן קרלוס". בנוסף לכך, הוא שרת בבית הספר הגבוה של הכוחות המזוינים, במנהלת החינוך הימי. ושימש כראש מדור המודיעין של הצי הספרדי. באוקטובר 2015 הוא מונה לסגן ראש מחלקת המבצעים במטה הכללי הספרדי. בספטמבר 2018 הוא מונה לראש אגף כוח האדם של הצי. ב-25 באפריל 2023, מועצת השרים של ספרד מינתה אותו למפקד הצי הספרדי. אנטוניו פיניירו באתר הצי הספרדי «Robles nombra nuevo Almirante Jefe de Estado Mayor de la Armada a Antonio Piñeiro Sánchez» «El almirante Antonio Piñeiro Sánchez, hasta ahora jefe de Personal, será el nuevo jefe de la Armada» ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
טורבן מיקלסן

טורבן מיקלסן (בדנית: Torben Mikkelsen;‏ נולד ב-11 במרץ 1963) הוא קונטר-אדמירל דני, המשמש כמפקד הצי המלכותי הדני מאז 1 ביוני 2017. מיקלסן נולד ב-11 במרץ 1963. הוא למד בבית ספר תיכון בעיר ויבורג, וב-1982 התגייס לצבא המלכותי הדני ושרת ברגימנט המשמר של זילנד. ב-1984 הוא עבר לצי המלכותי הדני ולמד באקדמיה הימית המלכותית עד 1987, אז החל לשרת כקצין ימי על סיפונן של ספינות שונות. ב-1994 הוא השתתף במבצע משמר חד - מצור משותף שהטילו ציי נאט"ו במטרה למנוע משלוחי נשק ליוגוסלביה. בין השנים 1999–2001 הוא שרת באגף כוח האדם בפיקוד ההגנה. בין 2001-2002 הוא שרת בקבוצת המשימה הדנית - יחידה מיוחדת של הצי הדני, המופקדת על חינוך והכשרה של הכוחות הימיים הדנים בימות שלום. בין 2002-2003, הוא שימש כראש מטה היחידה. בין 2003-2004 הוא שימש כמפקד הקורבטה "פטר תורדנסקיולד". בין 2006-2010 שימש בתפקידים בכירים בפיקוד ההגנה. בין 2013–2015 שימש כמפקד השייטת ה-2. בתפקיד זה, הוא השתתף במלחמת האזרחים בסוריה. בין 2015–2017 שימש כמפקד קבוצת המשימה הדנית. ב-1 ביוני 2017 הוא מונה למפקד הצי הדני. מיקלסן נשוי לקירסטן, ואב לתאומים. מדיה וקבצים בנושא טורבן מיקלסן בוויקישיתוף טורבן מיקלסן באתר הצי המלכותי הדני טורבן מיקלסן באתר navyleaders טורבן מיקלסן, ברשת החברתית LinkedIn טורבן מיקלסן באתר הצי המלכותי הדני טורבן מיקלסן באתר navyleaders ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
רנה טאס

רנה פ. טאס (בהולנדית: René P. Tas; נולד ב-1964) הוא אדמירל הולנדי, המשמש מאז 9 בספטמבר 2021 כמפקד הצי המלכותי ההולנדי, והצי המשותף של איחוד בנלוקס. טאס נולד באארדנבורג בשנת 1964. ב-1982 הוא התגייס לצי המלכותי ההולנדי ולמד בקולג' הימי המלכותי. ב-1985 הוא סיים את לימודיו ושימש כקצין על סיפונן של ספינות שונות. הוא השתתף במבצע שמירה חדה - מצור שהטילו ציי נאט"ו במטרה למנוע משלוחי נשק ליוגוסלביה. בין השנים 2006–2008 הוא שימש כמפקד הפריגטה "Zr.Ms. Van Speijk". ביוני 2010 הוא הועלה לדרגת קפיטן צור זי, ומונה למפקד הפריגטה "Zr.Ms. Tromp". בתפקידו זה, הוא השתתף בפינו השגרירות ההולנדית מלוב, ובלוחמה כנגד פיראטים בקרן אפריקה ומפרץ עדן. ב-2012 הוא החל לשרת בתפקידי מטה בכירים במשרד ההגנה. ב-2015 הוא מונה לראש מחלקת המדיניות של המשרד. ב-9 בספטמבר 2021 הוא מונה למפקד הצי המלכותי ההולנדי. כמו כן, הוא מונה במקביל למפקד הצי המשותף של איחוד בנלוקס. מדיה וקבצים בנושא רנה טאס בוויקישיתוף רנה טאס, ברשת החברתית אקס (טוויטר) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רנה טאס".